 Wuxuu Eebbe faray Nabiga, ummaddiisuna waa la mide, inuu ku kala xukumo dadka Quraanka Eebbe soo dejiyey, uusanna raacin waxay gaaladu jeceshahay, kana digtoonaado inay ka leexiyaan Xaqa, hadday Xaqa ka jeedsanna waxaa u sabab ah dambigooda oo Eebbe u qabtay, dadka wax badan oo kamid ahna waa faasiqiin, mana habboona in xukun jaahili ah laga doorto xukunka iyo Sharciga Eebbe ee wanaagsan. 